CELEX: 31980D0755
Language: lt
Date: 332640000000
Title: 1980 m. liepos 17 d. Komisijos sprendimas dėl leidimo neištrinamais spaudmenimis pateikti nustatytą informaciją ant javų sėklos pakuočių

Svarbus teisinis pranešimas

|

31980D0755

Oficialusis leidinys L 207 , 09/08/1980 p. 0037 - 0037 specialusis leidimas suomių kalba: skyrius 3 tomas 12 p. 0085  specialusis leidimas graikų k.: skyrius 03 tomas 30 p. 0071  specialusis leidimas švedų kalba: skyrius 3 tomas 12 p. 0085  specialusis leidimas ispanų kalba: skyrius 03 tomas 18 p. 0287  specialusis leidimas portugalų kalba skyrius 03 tomas 18 p. 0287 

		Komisijos sprendimas1980 m. liepos 17 d.dėl leidimo neištrinamais spaudmenimis pateikti nustatytą informaciją ant javų sėklos pakuočių(80/755/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla [1] su paskutiniais pakeitimais, padarytais Direktyva 79/692/EEB [2], ypač į jos 10 straipsnio 1 dalies a punkto paskutinį sakinį,kadangi javų sėkla paprastai gali būti pateikiama į rinką tik tada, jei jų pakuotės yra paženklintos oficialia etikete pagal Direktyvos 66/402/EEB nuostatas;kadangi pagal šias nuostatas gali būti leidžiama neištrinamais spaudmenimis pateikti nustatytą informaciją ant pačios pakuotės pagal nustatytą etiketės pavyzdį;kadangi toks leidimas turėtų būti išduodamas tam tikromis sąlygomis, kurios užtikrintų, kad už tai būtų atsakinga sertifikavimo institucija;kadangi šiame sprendime numatytos priemonės atitinka Žemės ūkiui, sodininkystei, daržininkystei ir miškininkystei skirtų sėklų ir dauginamosios medžiagos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Valstybėms narėms leidžiama 2 dalyje nustatytomis sąlygomis oficialiai kontroliuojant spausdinti nustatytą informaciją ant visų rūšių "elitinės sėklos" ir "sertifikuotos sėklos" kategorijų javų sėklos pakuočių.2. Pagal 1 dalį išduotam leidimui taikomi šie reikalavimai:a) nustatyta informacija neištrinamais spaudmenimis išspausdinama arba įspaudžiama ant pakuotės;b) spausdinimo ar įspaudo išdėstymas ir spalva atitinka atitinkamoje valstybėje narėje naudojamos etiketės pavyzdį;c) iš nustatytos informacijos išspausdinami arba įspaudžiami bent jau tie duomenys, kurie yra nurodyti Direktyvos 66/402/EEB IV priedo (A) (a) (3.3a) ir (6), imant bandinius pagal pirmiau minėtos direktyvos 7 straipsnio 2 dalį, spausdinant ar įspaudžiant oficialiai arba oficialiai kontroliuojant;d) be nustatytos informacijos, kiekviena pakuotė turi oficialiai priskirtą serijos numerį, kurį neištrinamais spaudmenimis atspausdina, įspaudžia ar perforuoja pakuotę spausdinanti firma; ši firma informuoja sertifikavimo instituciją apie išduotų pakuočių skaičių, įskaitant jų serijos numerius;e) sertifikavimo institucija tvarko taip parduotos sėklos kiekio, įskaitant kiekvienos partijos pakuočių skaičių ir turinį bei d punkte minimus serijos numerius, apskaitą;f) gamintojų apskaitos dokumentus tikrina sertifikavimo institucija.2 straipsnisValstybės narės praneša Komisijai apie sąlygas, kuriomis jos naudojasi pagal 1 straipsnį išduotu leidimu. Komisija apie tai praneša kitoms valstybėms narėms.3 straipsnisŠis sprendimas skirtas valstybėms narėms.Priimta Briuselyje, 1980 m. liepos 17 d.Komisijos varduFinn GundelachPirmininko pavaduotojas[1] OL 125, 1966 7 11, p. 2309/66.[2] OL L 205, 1979 8 13, p. 1.--------------------------------------------------